Tnediet skema li hija mmirata biex tgħin finanzjarjament lil NGOs u lil entitajiet privati f'Għawdex, bil-għan li jtejbu l-faċilitajiet li għandhom. Dan sabiex isir xogħol ta' restawr u anke titjib fis-sistemi awdjo-viżivi li joffru. B'hekk ikunu jistgħu jagħmlu laqgħat, konferenzi u esibizzjonijiet. Waqt it-tnedija ta' din l-iskema l-Ministru għall-Għawdex Clint Camilleri stqarr Għawdex irrid issaħħaħ il-kapaċitajiet tiegħu biex ikun jista' jospita turiżmu kkategorizzat. Huwa spjega li permezz ta' din l-iskema se jkunu qed jitlaħqu żewġ skopijiet: li tiġi xprunata niċċa oħra ta' turiżmu f'Għawdex, niċċa li marbuta ma' turiżmu ta' kwalità. It-tieni għan huwa li tingħata għajnuna u inċentiv lill-operaturi eliġibbli sabiex itejbu l-prodott tagħhom. Minħabba li ċerti proġetti jistgħu jkunu aktar estensivi minn oħrajn, il-benefiċjajru jista' japplika għal proġett li jkun maqsum f'fażijiet. Il-proġetti jridu aċċessibbli għal kulħadd. Peress li ċerti proġetti jistgħu jkunu aktar estensivi minn oħrajn, il-benefiċjarju jista' japplika bi proġett maqsum f'fażijiet. Il-proġetti għandu jkollhom l-faċilitajiet adattati bil-għan li jkunu aċċessibbli għal kulħadd. L-għajnuniet finanzjarji offruti huma varji u eliġibbli skont il-progress tal-proġett: NGO tista' tibbenefika minn massimu ta' €50,000 għas-sena 2020. Huma eliġibbli li diġà bdew kif ukoll dawk li huma fi stadju t'applikazzjoni mal-Planning Authority fejn u jekk ikun hemm il-ħtieġa. Mhumiex eliġibbli proġetti mitmuma. Proġetti ta' NGOs li diġà bdew jistgħu jkunu: proġetti li diġà bdew iżda għadhom ma qabżux progress ta' 50% tax-xogħlijiet, jew proġetti li diġà bdew u li qabżu progress ta' 50% tax-xogħlijiet jew proġetti li għadhom ma bdewx. Entità privata tista' tibbenefika minn massimu ta' €25,000 għas-sena 2020. Huma eliġibbli huma proġetti li diġà bdew kif ukoll dawk li huma fi stadju t'applikazzjoni mal-Awtorità tal-Ippjanar fejn u jekk ikun hemm il-ħtieġa. Mhumiex eliġibbli proġetti mitmuma. Proġetti tal-entitajiet privati li diġà bdew jistgħu jkunu proġetti li diġà bdew iżda għadhom ma qabżux progress ta' 50% tax-xogħlijiet jew proġetti li diġà bdew u li qabżu progress ta' 50% tax-xogħlijiet jew proġetti li għadhom ma bdewx. Il-Ministru Camilleri saħaq li din l-iskema turi kemm il-Gvern hu impenjat li jgħin lill-NGOs u lill-entitajiet privati, filwaqt li jattira lejh turiżmu lejn il-gżira Għawdija.